 **Ministerul Mediului**

 **Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

Nr. 2884/I/04.05.2018

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**Incze Levente**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 03.05.2018, că proiectul **“*Construire casă din lemn, sezonier, fără utilități*”** propus a fi realizată în intravilanul municipiului Miercurea Ciuc, str. Băile Jigodin, f.nr., **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se află în aria de protecţie specială avifaunistică ROSPA0034 „Depresiunea şi Munţii Ciucului”, în situl de importanță comunitară ROSCI0323 „Munţii Ciucului” și în rezervația botanică de interes local Băile Jigodin-Csihányos.
2. amplasamentul proiectului se află în intravilanul municipiului Miercurea Ciuc
3. amplasamentul și vecinătatea studiată constituie zone de hrănire mai ales pentru cristelul de câmp (*Crex crex*) și barza albă (*Ciconia ciconia*) enumerate în Formularul Standard al ariei de protecţie specială avifaunistică ROSPA0034 „Depresiunea şi Munţii Ciucului”
4. pe amplasamentul proiectului există habitate ocrotite (fânețe montane) de interes comunitar enumerate, care vor fi afectate nesemnificativ (suprafața construită 69,20 mp).
5. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condiţiile de realizare a proiectului:**

1. este interzisă fertilizarea terenurilor pe amplasament cu substanțe chimice. Îngraşarea amplasamentului se va face numai cu îngrăşăminte organice naturale.
2. aplicarea măsurilor minime de conservare elaborate de custode (Asociația Microregională Pogány-Havas) pentru situl Natura2000 ROSPA0034, respectiv:
* este interzisă afectarea regimului hidrologic al terenurilor prin drenare, desecare
* se vor păstra aliniamentele de arbori şi arbuşti de la marginea acestora
* se interzice cu desăvârşire incendierea vegetaţiei verzi sau uscate, a miriştii, în orice perioadă a anului.
1. este interzisă utilizarea dispozitivelor şi instalaţiilor antipasăre, precum şi susbstanţelor chimice cu efecte negative asupra habitatelor şi speciilor ocrotite
2. cositul să fie efectuată în afara perioadei de cuibărit (15 martie - 1 iulie)
3. Respectarea prevederilor „Codului de bune practici în fermă” aprobat prin Ordinul M.M.G.A. nr.1234/2006

Proiectul propus nu necesită parcurgerea celorlalte etape ale procedurii de evaluare adecvată.

**Cu deosebită consideraţie,**

**Director Executiv**

Ing. DOMOKOS László József

Avizat: Şef Serviciu C.F.M. Redactat: geogr. Mihály István / data: 04.05.2018

ing. SZABÓ Szilárd